เขียนย่อหน้าเกี่ยวกับ ปัญหาในเรื่องเงินๆ ทองๆ
สำหรับปัญหาในเรื่องเงิน ๆ ทอง ๆ ที่คนเราจะพบเจอกันบ่อย หลัก ๆ ก็จะมีเรื่องของการมีรายได้ไม่พอรายจ่าย กับเรื่องของรายจ่ายเยอะกว่ารายได้ ซึ่งมันจะเป็นสาเหตุของกับดักความจน แล้วทีนี้เราจะแก้ปัญหาได้อย่างไรล่ะ? สำหรับวิธีการแก้ปัญหาการมีรายได้ไม่พอกับรายจ่าย จะเป็นการพยายามหาเงินเยอะขึ้น และการหารายได้พิเศษ ส่วนวิธีการแก้ปัญหาการมีรายจ่ายเยอะกว่ารายได้นั้น ก็คือ ต้องใช้จ่ายให้น้อยลงค่ะ

บทเรียนจากย่อหน้านี้

ในเรื่องของเงินๆ ทองๆ ก็เช่นเดียวกันกับเรื่องอื่นๆ มีหลายด้านให้มอง ให้ค้นหา เพื่อหาจุดลงตัวของแต่ละคนซึ่งแตกต่างกันออกไป ไม่เหมือนกัน ปัญหาในเรื่องเงินๆ ทองๆ ก็หนีไม่พ้นเรื่องหลักๆ อยู่ ๒ เรื่อง ก็คือ


๑. มีรายได้ไม่พอรายจ่าย

๒. รายจ่ายเยอะกว่ารายได้

ถ้าจะมีปัญหา จะมีปัญหาแค่ ๒ เรื่องนี้ เป็นเรื่องพื้นฐานเลย จะหลุดจากกับดักความจน ก็ต้องแก้สมการ ๒ ข้อนี้ให้ออก ไม่อย่างนั้นก็ตกอยู่ใต้อำนาจของการหาเงินอยู่ร่ำไป คนที่มีปัญหา มีรายได้ไม่พอกับรายจ่าย มองในมุมของเขา วิธีก็คือ พยายามหาเงินให้ได้เยอะขึ้น หารายได้พิเศษ ทำอาชีพเสริม ก็แล้วแต่ว่า จะจับโอกาสอะไรได้ ก็ทำแบบนั้น ส่วนคนที่มีปัญหารายจ่ายเยอะกว่ารายได้ คือ รู้ว่าตัวเองใช้จ่ายเกินไป วันๆ งานการก็ทำไม่เยอะ แต่เรื่องจ่ายเงินออกจากกระเป๋า กลับจ่ายเอาจ่ายเอา เงินไหลออกจากกระเป๋าเร็วกว่าน้ำตกทีลอซูซะอีก

คนแรก คิดเรื่อง หาเงินให้เยอะขึ้น คนที่สอง คิดเรื่อง ลดรายจ่ายให้น้อยลง คำถามคือ วิธีแก้ปัญหา มันมีแค่นี้จริงๆ หรือ ?
ลด คือ เพิ่ม หมายความว่า ลดรายจ่าย ก็เท่ากับ เพิ่มรายได้
เพิ่ม คือ ลด หมายความว่า เพิ่มรายได้ ก็เท่ากับ มีรายจ่ายลดลง (ตามสัดส่วน)
ดังนั้น สำหรับคนที่มีปัญหาพื้นฐาน อยากให้มองทางแก้ปัญหาว่ามีมากกว่า ๑ ทาง แต่สามารถทำหลายๆ ทางเพื่อให้บรรลุเป้าหมายทางการเงินได้
ความรู้ทางการเงิน